
Προς:  
Τις κ.κ. Προϊσταμένες/νους και Νηπιαγωγούς των 2/θέσιων και άνω Νηπιαγωγείων 1ης Ενότητας Χανίων
Όπως  φαίνονται στον παρακάτω πίνακα
Κοιν.: 
1. Π.Δ.Ε Κρήτης
2. ΠΕΚΕΣ Κρήτης 
3. Διεύθυνση Δ/θμιας Εκπ/σης Xανίων


Θέμα: Επιμόρφωση στελεχών-εκπαιδευτικών υποχρεωτικής εκπαίδευσης στην περιγραφική αξιολόγηση του μαθητή
Σχετ.: Απόφαση 13852/Ε3/30-1-2019/ΥΠΠΕΘ, έγγραφο 681/28-01-2019/ΙΕΠ

Στο πλαίσιο της Δράσης 1 «Επιμόρφωση για την Εισαγωγή της Περιγραφικής Αξιολόγησης στην Υποχρεωτική Εκπαίδευση» του Ινστιτούτου Εκπαιδευτικής Πολιτικής, σύμφωνα με τα παραπάνω σχετικά, θα πραγματοποιηθεί ο δ΄ Κύκλος Επιμόρφωσης από τους Συντονιστές Εκπαιδευτικού Έργου προς τα στελέχη των σχολείων παιδαγωγικής ευθύνης τους. 
Σας ενημερώνουμε ότι για τα στελέχη των σχολείων της παιδαγωγικής ευθύνης μας θα πραγματοποιηθεί επιμορφωτική συνάντηση, διάρκειας τεσσάρων (04) ωρών, την Πέμπτη  28/03/2019, ώρα  10:00-14:00, στο Πνευματικό Κέντρο Χανίων (αίθουσα Διοικητικού Συμβουλίου)
1. Επίσης, ΑΜΕΣΑ, και σε κάθε περίπτωση μέχρι τις 28 Μαρτίου 2019 (ημέρα επιμόρφωσης), ο εκπαιδευτικός που θα συμμετάσχει στην επιμόρφωση πρέπει να εγγραφεί στην ιστοσελίδα του Ι.Ε.Π.: https://www.iep.edu.gr/services/mitroo/index.php και να αποκτήσει κωδικούς εισόδου στο σύστημά τους.
2. Το πολύ πέντε (5) ημέρες μετά το πέρας της επιμόρφωσης και αφού ενεργοποιηθούν τα απογραφικά δελτία εισόδου-εξόδου των επιμορφούμενων, είναι απαραίτητο να τα συμπληρώσετε (κάνοντας χρήση των κωδικών σας), προκειμένου να λάβετε βεβαίωση παρακολούθησης της επιμόρφωσης (και τεκμηρίωσης της αποδέσμευσης από τα υπηρεσιακά σας καθήκοντα), σύμφωνα με το Νόμο Ν. 4314/2014, όπως τροποποιήθηκε και ισχύει με την προσθήκη του άρθρ.54 Α (Ν.4403/2016). Τα απογραφικά δελτία εισόδου – εξόδου είναι προσβάσιμα στη διεύθυνση: https://www.iep.edu.gr/services/mitroo/login.php(ακολουθώντας τις αναρτημένες οδηγίες στον ιστότοπο του ΙΕΠ: https://www.iep.edu.gr/services/mitroo/index.php). 
3. Μετά το πέρας των επιμορφώσεων Δ’ Κύκλου, έχετε την υποχρέωση να ενημερώσετε το Σύλλογο Διδασκόντων της σχολικής σας μονάδας σχετικά με την επιμόρφωση, συντάσσοντας σχετικό πρακτικό το οποίο θα παραμείνει στο αρχείο του σχολείου.
Τέλος, παρακαλείσθε να προσέλθετε εγκαίρως για την εποικοδομητική αξιοποίηση του χρόνου μας.  Σας ευχαριστούμε θερμά για την συνεργασία.

Η Συντονίστρια  Ε.Ε. 

